CELEX: 62021CN0831
Language: el
Date: 2021-12-28 00:00:00
Title: Υπόθεση C-831/21 P: Αναίρεση που άσκησαν στις 28 Δεκεμβρίου 2021 οι Fachverband Spielhallen eV και LM κατά της διατάξεως που εξέδωσε το Γενικό Δικαστήριο (τέταρτο τμήμα) στις 22 Οκτωβρίου 2021 στην υπόθεση T-510/20, Fachverband Spielhallen eV και LM κατά Ευρωπαϊκής Επιτροπής

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/18
            
         
      Αναίρεση που άσκησαν στις 28 Δεκεμβρίου 2021 οι Fachverband Spielhallen eV και LM κατά της διατάξεως που εξέδωσε το Γενικό Δικαστήριο (τέταρτο τμήμα) στις 22 Οκτωβρίου 2021 στην υπόθεση T-510/20, Fachverband Spielhallen eV και LM κατά Ευρωπαϊκής Επιτροπής
      (Υπόθεση C-831/21 P)
      (2022/C 198/26)
      Γλώσσα διαδικασίας: η γερμανική
      
         Διάδικοι
      
      
         Αναιρεσείoυσες: Fachverband Spielhallen eV, LM (εκπρόσωποι: A. Bartosch και R. Schmidt, δικηγόροι)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Ομοσπονδιακή Δημοκρατία της Γερμανίας
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει τη διάταξη του Γενικού Δικαστηρίου της Ευρωπαϊκής Ένωσης στην υπόθεση T-510/20,
               
            
                  —
               
               
                  να αναπέμψει την υπόθεση στο Γενικό Δικαστήριο,
               
            
                  —
               
               
                  να επιφυλαχθεί ως προς τα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Οι αναιρεσείουσες προβάλλουν έναν μόνο λόγο αναιρέσεως, ο οποίος αφορά παράβαση του άρθρου 107, παράγραφος 1, ΣΛΕΕ.
      Το Γενικό Δικαστήριο απέρριψε την προσφυγή στην υπόθεση T-510/20 για τον λόγο και μόνον ότι το επίμαχο μέτρο δεν ήταν ικανό να παράσχει οιοδήποτε οικονομικό πλεονέκτημα κατά την έννοια του άρθρου 107, παράγραφος 1, ΣΛΕΕ. Εντούτοις, κατά πάγια ενωσιακή νομολογία επί φορολογικών θεμάτων, τα κριτήρια του πλεονεκτήματος και της επιλεκτικότητας πρέπει να εξετάζονται πάντοτε από κοινού. Η διαπίστωση του επιλεκτικού χαρακτήρα ενός μέτρου προϋποθέτει να έχει καθορισθεί προηγουμένως το κανονικό φορολογικό καθεστώς. Χωρίς τον καθορισμό του καθεστώτος αυτού είναι, συνεπώς, αδύνατο να διαπιστωθεί αν υφίσταται οικονομικό πλεονέκτημα. Το Γενικό Δικαστήριο παρέλειψε, όμως, την εξέταση του κανονικού φορολογικού καθεστώτος και δεν μπορούσε, συνεπώς, να συμπεράνει ότι το επίμαχο μέτρο δεν παρείχε κανένα οικονομικό πλεονέκτημα. Ως εκ τούτου, η αναιρεσιβαλλόμενη απόφαση πάσχει σοβαρή πλάνη περί το δίκαιο.